**REPUBLIKA SLOVENIJA**

**STROKOVNI SVET ZA ŠPORT**

Številka: 013–54/2017/

Datum: 31. 1. 2018

**S K L E P I**

**2. redne seje Strokovnega sveta Republike Slovenije za šport**

**(v nadaljevanju: svet)**

Datum seje: 18. 1. 2018, z začetkom ob 13:00 uri

Kraj seje: Sejna soba P 23-24 Ministrstva za izobraževanje, znanost in šport, na naslovu Masarykova 16, Ljubljana

**PRISOTNI**

ČLANI SVETA: Blaž Perko, Marko Vavpetič, mag. Janez Sodržnik, mag. Peter Škerlj, Polona Sladič, mag. Patrik Peroša, dr. Frane Erčulj, dr. Rado Pišot, dr. Edvard Kolar, Luka Steiner, Petra Robnik in Ivan Gerjevič.

DRUGI VABLJENI: dr. Maja Makovec Brenčič – ministrica, dr. Boro Štrumbelj - Generalni direktor Direktorata za šport na Ministrstvu za izobraževanje, znanost in šport, Jože Zidar - predstavnik Slovenske tiskovne agencije ter Janez Kostanjevec - tajnik strokovnega sveta

**ODSOTNI**

ČLANI SVETA: dr. Franci Petek, dr. Gregor Jurak, Ivan Kukovič, dr. Marko Šibila in dr. Meta Zagorc.

DRUGI VABLJENI: Igor Kogoj Direktorat za šport Ministrstva za izobraževanje, znanost in šport, Ksenija Cesar, Direktorat za šport Ministrstva za izobraževanje, znanost in šport, mag. Mojca Pečnik Ternovšek, Direktorat za šport Ministrstva za izobraževanje, znanost in šport,

Sejo je vodil predsednik strokovnega sveta, Luka Steiner.

Na 2. redni seje sveta so bili sprejeti naslednji sklepi:

***SKLEP 2/5:***

Člani Strokovnega sveta Republike Slovenije za šport potrjujejo naslednji dnevni red 2. redne seje

strokovnega sveta:

1. Potrditev predloga dnevnega reda.
2. Obravnava zapisnika 1. ustanovne seje Strokovnega sveta Republike Slovenije za šport. (Janez Kostanjevec)
3. Mnenje Strokovnega sveta Republike Slovenije za šport k dopolnitvi Zakona o športu. (ZŠpo-1-A) (dr. Boro Štrumbelj in mag. Mojca Pečnik Trnovšek)
4. Mnenje Strokovnega sveta Republike Slovenije za šport glede imenovanja Varuha športnikovih pravic. (dr. Boro Štrumbelj in mag. Mojca Pečnik Trnovšek)
5. Mnenje Strokovnega sveta Republike Slovenije za šport k predlogu Pravilnika o vodenju razvidov na področju športa. (dr. Boro Štrumbelj in Igor Kogoj)
6. Mnenje Strokovnega sveta Republike Slovenije za šport k predlogu Pravilnika o sofinanciranju izvajanja letnega programa športa na državni ravni (dr. Boro Štrumbelj in Ksenija Cesar) in predlog OKS-ZŠZ o ponovni uvrstitvi vsebine v Pravilnik o sofinanciranju izvajanja letnega programa športa na državni ravni (Blaž Perko) ter predlogi člana strokovnega sveta, povezani s predlaganimi spremembami navedenega pravilnika. (dr. Gregor Jurak)
7. Letni program športa v Republiki Sloveniji za leto 2018 (dr. Boro Štrumbelj in Ksenija Cesar) ter predlogi člana strokovnega sveta, povezani s predlogom LPŠ za leto 2018. (dr. Gregor Jurak)
8. Predhodno mnenje Strokovnega sveta Republike Slovenije za šport k predlogu za kandidaturo za organizacijo velike mednarodne športne prireditve v Republiki Sloveniji (bowling – za leto 2020, futsal – za leto 2018, namizni tenis za invalide – za leto 2018 in taekwondo – za leto 2018). (Luka Steiner)
9. Informacija o posredovanem odgovoru Ministrstva za izobraževanje, znanost in šport o obveznosti ugotavljanja in vpisa podatkov v register dejanskih lastnikov po določbah Zakona o preprečevanju pranja denarja in financiranju terorizma. (dr. Boro Štrumbelj)
10. Informacija glede odgovora na predlog za izdajo začasne odredbe za:

* mag. Hasana Ibrića,
* Daniela Knausa,
* Draga Balanta,

v zvezi s tožbo zoper Volilno komisijo Strokovnega sveta RS za šport glede postopka izbora predlogov članov Sveta Fundacije za financiranje športnih organizacij v Republiki Sloveniji oziroma volitev članov sveta fundacije. (Luka Steiner in Janez Kostanjevec)

1. Gradivo OKS-ZŠZ: Nujno potrebni redakcijski popravki dokumenta »Pogoji, pravila in kriteriji za registriranje in kategoriziranje športnikov v Republiki Sloveniji. (Luka Steiner in Blaž Perko)
2. Komisija za etična vprašanja Olimpijskega komiteja Slovenije – Združenja športnih zvez: Poziv Strokovnemu svetu Republike Slovenije za šport k dodatnim obrazložitvam in pojasnilom glede predloga, da se komisija opredeli do domnevno spornega ravnanja Draga Balenta v postopku izbora predlogov članov Sveta Fundacije za financiranje športnih organizacij v Republiki Sloveniji. (Luka Steiner in mag. Janez Sodržnik)
3. Dopis – odgovor policiji – Policijska postaja Ljubljana Bežigrad glede suma nepravilnosti pri kandidaturi Aleša Remiha za člana sveta fundacije. (Luka Steiner)
4. Delovna telesa strokovnega sveta. (Luka Steiner)
5. Pobude in predlogi članov Strokovnega sveta Republike Slovenije za šport.

* Dopolnjen predlog člana strokovnega sveta z dne (1. Predlog za predstavitev poročila »Uresničevanje Nacionalnega programa športa RS 2014-2023 (ReNPŠ14–23) za obdobje 2014-2017« in 2. Predlog za ugotovitev skladnosti »Nacionalnega programa športa RS 2014-2023« z novim »Zakonom o športu (ZŠpo-1)«) (mag. Patrik Peroša)
* Predlog članice strokovnega sveta (Problematika ukinitve že pridobljenih usposobljenosti na 1. stopnji). (Polona Sladič)

1. Razno:
   * Odškodnine za prestop igralcev (dva dopisa) (Luka Steiner) in Predlog ministrstva strokovnemu svetu za dopolnitev pogojev za registracijo. (dopis št.: 092-9/2018/21 z dne 15. 1. 2018)
   * Predvideni termini sej Strokovnega sveta Republike Slovenije za šport v letu 2018.
   * Gradivo za člane strokovnega sveta. (Nacionalni program športa v RS za obdobje 2014-2023 ter Izvedbeni načrt nacionalnega programa športa za obdobje 2014-2023)

***SKLEP 2/6:***

Člani sveta se strinjajo s podanimi pripombami Blaža Perka, mag. Janeza Sodržnika in Polone Sladič k zapisniku 1. ustanovne seje Strokovnega sveta Republike Slovenije za šport ter s popravki in dopolnitvami zapisnika, s čimer se zapisnik 1. ustanovne seje šteje za potrjenega.

***SKLEP 2/7:***

Strokovni svet Republike Slovenije za šport, v skladu z 4. točko 37. člena Zakona o športu, daje pozitivno mnenje k predlogu besedila dopolnitve Zakona o športu (ZŠpo-1-A).

***SKLEP 2/8:***

Strokovni svet Republike Slovenije za šport daje pozitivno mnenje k imenovanju Rožleta Prezlja za Varuha športnikovih pravic s 1. 1. 2018, za mandatno dobo pet let.

***SKLEP 2/9:***

Strokovni svet Republike Slovenije za šport daje pozitivno mnenje k predlogu Pravilnika o vodenju razvidov na področju športa.

***SKLEP 2/10:***

Strokovni svet Republike Slovenije za šport daje - ob upoštevanju potrjenih pripomb in dopolnitev

- pozitivno mnenje k modificiranem predlogu Pravilnika o sofinanciranju izvajanja letnega programa športa na državni ravni.

***SKLEP 2/11:***

Strokovni svet Republike Slovenije za šport, v zvezi z prvim odstavkom 12. člena Zakona o športu, daje pozitivno mnenje k Letnemu programu športa v Republiki Sloveniji za leto 2018 s popravki oziroma prerazporeditvijo sredstev na naslednjih programih:

* + 58.000 EUR se odvzame programu 6.1.5.2.2 Priprave in nastopi državnih reprezentanc otrok in mladine, ter se ta sredstva prerazporedijo na naslednja programa:

a) 6.1.7.1.2.2. Priprave in nastopi reprezentanc na mednarodnih večpanožnih športnih tekmovanjih – skupni znesek programa se poveča za 50.000 EUR;

b) 6.1.7.1.4. Sklad za vrhunske športnike – skupni znesek programa se poveča za 8.000 EUR.

***SKLEP 2/12:***

* Strokovni svet Republike Slovenije za šport daje pozitivno mnenje k naslednji kandidaturi za organizacijo velike mednarodne športne prireditve v Republiki Sloveniji:
* Bowling zvezi Slovenije k organizaciji Evropskega prvenstva posamezno v bowlingu za leto 2020 (od 19. do 25. oktobra 2020)
* Taekwon-do zvezi Slovenije k nameri za organizacijo 24. mladinskega in 33. članskega prvenstva v moški in ženski konkurenci v Taekwon-doju leta 2018, predvidoma meseca aprila v Mariboru
* Zvezi za šport invalidov Slovenije – Paraolimpijski komite k organizaciji Svetovnega posamičnega prvenstva v namiznem tenisu za invalide za leto 2018 (oktober/november 2018)
* Nogometni zvezi Slovenije k organizaciji UEFA futsal EURO 2018 (od 30. januarja do 10. februarja 2018 v Ljubljani)

Opomba:

Seja je bila po končani 8. točki dnevnega reda prekinjena. Seja se je nadaljevala dne 15. 2. 2018.

***SKLEP 2/13:***

Člani Strokovnega sveta Republike Slovenije za šport potrjujejo razširitev dnevnega reda seje oziroma točke 16. Razno z naslednjimi vsebinskimi sklopi:

* + vloga Judo zveze Slovenije za mnenje strokovnega sveta glede organizacije in izvedbe Evropskega prvenstva v Katah v letu 2018
  + predlog sprememb in dopolnitev Izvedbenega načrta NPŠ, ki jih je pripravil Direktorat za šport na Ministrstvu za izobraževanje, znanost in šport ter
  + predlog Fundacije za financiranje športnih organizacij v Republiki Sloveniji za imenovanje člana Komisije za pritožbe.

***SKLEP 2/14:***

Člani sveta se strinjajo z redakcijskimi popravki zapisnika prvega dela 2. redne seje Strokovnega sveta Republike Slovenije za šport, s čimer se zapisnik prvega dela 2. redne seje šteje za potrjenega.

**SKLEP 2/15:**

Člani sveta so se seznanili z informacijami predstavnikov Ministrstva za izobraževanje, znanost in šport glede obveznosti ugotavljanja in vpisa podatkov v register dejanskih lastnikov po določbah Zakona o preprečevanju pranja denarja in financiranju terorizma.

***SKLEP 2/16:***

Člani sveta so se seznanili z informacijami in vsebino odgovorov na predloge za izdajo začasnih odredb ter odločitvami Upravnega sodišča Republike Slovenije v zvezi s tožbami zoper Volilno komisijo Strokovnega sveta RS za šport glede postopka izbora predlogov članov Sveta Fundacije za financiranje športnih organizacij v Republiki Sloveniji.

***SKLEP 2/17:***

Strokovni svet Republike Slovenije za šport na podlagi 1. alineje 37. člena Zakona o športu sprejema redakcijske popravke Pogojev, pravil in kriterijev za registriranje in kategoriziranje športnikov v Republiki Sloveniji, ki jih je v skladu z 2. odstavkom 33. člena istega zakona predlagal OKS-ZŠZ.

***SKLEP 2/18:***

Komisiji za etična vprašanja OKS-ZŠZ se predložijo vsi potrebni zapisi, s katerimi razpolaga svet, da se bo lahko vsebinsko seznanila z relevantnimi ugotovitvami glede spornega ravnanja Draga Balenta v postopku izbora predlogov članov sveta Fundacije za financiranje športnih organizacij v Republiki Sloveniji.

***SKLEP 2/19:***

Navedbe, ki so bile izpostavljene v razpravi te točke dnevnega reda, se preverijo ter se nato pošlje Strokovnemu svetu Republike Slovenije za šport ustrezen dopis v korespondenčno odločanje v čim krajšem času.

***SKLEP 2/20:***

Ministrstvo za izobraževanje, znanost in šport naj pripravi poročilo o uresničevanju Resolucije o Nacionalnem programu športa v Republiki Sloveniji za obdobje 2014–2023 oziroma uresničevanju njenih ciljev, katero se pošlje članom sveta v preučitev.

***SKLEP 2/21:***

Glede ugotovitve skladnosti Resolucije o Nacionalnem programu športa RS 2014-2023 z novim Zakonom o športu, se bo angažirala ustrezna komisija strokovnega sveta, ki bo kmalu ustanovljena, ter pripravila ustrezne podlage za razpravo in odločanje na Strokovnemu svetu Republike Slovenije za šport.

***SKLEP 2/22:***

Strokovni svet Republike Slovenije za šport bo:

* + OKS-ZŠZ (ki je v skladu z drugim odstavkom 33. člena ZŠpo-1 pristojen, da pripravi podrobnejše pogoje in kriterije za registracijo in razvrstitev v naziv kategoriziranega športnika) pozval k razpravi o tej temi in tudi k oblikovanju takšnih pogojev in kriterijev za registracijo športnikov, ki bo onemogočala Nacionalnim panožnim športnim zvezam, da z registracijskimi pravilniki onemogočajo pravico do prestopa športnika v drugo športno organizacijo.
  + zagotovil, da bo v okviru komisij sveta, o tej temi potekala razprava
  + usmeril pozornost k 34. členu Zakona o športu in na osebnostno pravico športnika kot fizične osebe do prestopa v drugo športno organizacijo.

***SKLEP 2/23:***

Strokovni svet Republike Slovenije za šport daje pozitivno mnenje k kandidaturi Judo zveze Slovenije za organizacijo in izvedbo Evropskega prvenstva v Katah, ki bo od 19. do 20 maja 2018 v Kopru.

***SKLEP 2/24:***

Strokovni svet Republike Slovenije za šport daje pozitivno mnenje k predlogu sprememb in dopolnitev Izvedbenega načrta NPŠ, ki jih je pripravil Direktorat za šport na Ministrstvu za izobraževanje, znanost in šport.

***SKLEP 2/25:***

Strokovni svet Republike Slovenije za šport kot člana Komisije za pritožbe pri Fundaciji za financiranje športnih organizacij v Republiki Sloveniji predlaga dr. Gregorja Juraka.

Zapisal:

Janez Kostanjevec

Tajnik sveta

Luka Steiner

Predsednik sveta